OpenLLM-France/wikimedia huggingface dataset:
# Altzai

Altzai Zuberoako antzinako udalerria izan zen. 1833an Altzabeheti eta Zunharretarekin batera Altzai-Altzabeheti-Zunharreta udalerria osatu zuen.

## Toponimia

Frantsesez Alçay zuen izena. Altzai toponimoak honela idatzia izan da historian zehar:
* Aucet Suzon (1337),
* Alsay (1385, Duchesne bildumaren CXIV. liburukua),
* Ausset-Suson (1479, Ohixen paperak),
Alçay (1520), Aucet Suson eta Auset Suson (1690) Alsai (XVII. mendea).

## Biztanleriaren bilakaera

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 312 | 352 | 318 | 276 | 266 | - | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
Iturria : Cassini proiektua

## Euskara

Altzaiko euskara Basabürüako hizkera da, zubereraren aldaera bat. Zuberotarrek eurek hizkera mota bi bereizi izan dituzte: alderdi menditsukoa edo Basabürü eskualdekoa, eta ordokikoa edo Pettarrekoa. Beste alde batetik, berriz, Zuberoako ipar-mendebalean badira euskara zuberotarretik aldendu eta Nafarroa Beherera hurbiltzen diren zenbait herri: Domintxaine-Berroeta, Arüe-Ithorrotze-Olhaibi, Lohitzüne-Oihergi, Etxarri eta Pagola.

## Ikustekoak

Herriak Erdi Aroko eliza erromaniko bat du, San Petrirena. XIX. mendean berreraikia, monumentu sailkaturiko XVI. mendeko gurutze batdu.

## Erreferentziak

* 1 2 3 Orpustan, Jean-Baptiste. Nouvelle toponymie basque. Presses universitaires de Bordeaux 2006, 196-197 or. ISBN 2 86781 396 4..
* 1 2 3 Dictionnaire topographique Béarn-Pays basque - Paul Raymond
* ↑ Duchesne bildumaren 99-114. liburukiak, - Bibliothèque nationale de France
* ↑ Zuberoako notarioa zen Ohixen paperak - Archives départementales des Pyrénées-Atlantiques
* ↑ EHESS: Cassini proiektua
* 1 2 «Altzai-Altzabeheti-Zunharreta - Ahotsak.eus» ahotsak.eus (Noiz kontsultatua: 2018-10-19).
* ↑ «Ahotsak.eus, Euskal Herriko hizkerak eta ahozko ondarea» www.ahotsak.eus (Noiz kontsultatua: 2018-10-19).
* ↑ «Apaiz euskalzale baten eragina - Ahotsak.eus» ahotsak.eus (Noiz kontsultatua: 2018-10-19).
* ↑ «Basabürüa - Ahotsak.eus» ahotsak.eus (Noiz kontsultatua: 2018-10-19).
* ↑ «Zuberotarra - Ahotsak.eus» ahotsak.eus (Noiz kontsultatua: 2018-10-19).
* ↑ Mérimée datu-basea
* ↑ Palissy datu basea

## Kanpo estekak

* Datuak: Q2840707
* Multimedia: Alçay / Q2840707
# Altzagarate

Altzagarate Gipuzkoako Altzaga udalerriko auzo bat da. Mendi kaxkoan dago, bertan dagoen behatokitik Arama, Ordizia eta Itsasondo udalerrien nahiz Txindoki, Usurbe eta Murumendi mendien ikuspegiez goza daiteke.
Behatokiaz gain, auzoan Altzagarateko Gure Amaren baseliza, jatetxe-taberna eta aparkalekua daude.
Bestalde, Altzagaratetik eta mendi bidezidorretan barna oinez denbora laburrean Baliarrain eta Gaintza udalerrietara joateko aukera ere badago.
* Behatokia
* Jatetxe-taberna eta Altzagarateko Gure Amaren baseliza

## Kanpo estekak

* Datuak: Q20019227
* Multimedia: Altzagarate / Q20019227
# Altzagako artea

Altzagako artea, Gipuzkoako Altzaga udalerriaren herrigunean dagoen arte zuhaitz nabarmen bat da, Goierri eskualdean. San Migel elizaren atarian dago.
Ale honek 3,6 metroko zirkunferentzia eta 16 metroko altuer dauka, bere enborra oso lodia izanik. Bere adina 2021ean 120 urte ingurukoa zen, XIX. mendearen amaieraldekoa, eta aurrez toki berean zegoen eta 300 urtera iritsitako beste arte zahar bat ordezkatu zuen.
# Altzaga (Erandio)

    Artikulu hau Erandioko auzoari buruzkoa da; Gipuzkoako herria gaitzat duena beste hau da: «Altzaga»
Altzaga Erandioko hirigune nagusia da. Batzuek Erandio Behekoa deitu izan diote (edo Erandio Bekoa, edo Desertu-Erandio). Nerbioi ibaiaren eskuinaldean kokatua; XIX. mendean herri txiki bat zena, hamar mila biztanle izatera pasatu da, batez ere izandako industrializazioari esker.
2007ko urtarrilaren 1eko erroldaren arabera, auzoak 10.357 biztanle ditu.

## Demografia eta biztanleria

Altzagako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2019 |
| 9.778 | 9.774 | 9.785 | 9.879 | 9.942 | 1.023 | 10.187 | 10.357 | 10.619 |

## Kanpo estekak

* Datuak: Q12253254
# Altzagarateko Gure Amaren baseliza

Altzagarateko Gure Amaren baseliza Gipuzkoako Altzaga udalerriko Altzagarate auzoan dagoen baseliza bat da. Altzagarate auzoko lekurik garaienean dago, eta alboan jatetxe-taberna eta inguru guztiko ikuspegi zabala eskeintzen duen behatokia daude.
Baselizaren barnean XV. mendeko Altzagarateko Gure Amaren taila bat dago.

## Kanpo estekak

* Baliarrain. SanjoanIturri-Alzagarate ibilbidea eta Ibiur urtegiko ibilbidea lkontratua90. (2022-12-30). 200 argazki CC-BY-SA lizentziarekin, horietako 20 dira Altzagaratekoak.
* Datuak: Q20492423
# Arènes de Lutèce

Arènes de Lutèce (euskaraz: «Luteziako hareak») Frantziako Paris hiriburuko 5. barrutian dagoen erromatar anfiteatro bat da. Latin auzoan kokaturik dago.

## Historia

I. mendean eraiki zen, eta erromatarrek eraikitako anfieatro luzeena kontsideratzen da. 2'5 metrotako altuera zuen harresiak inguratzen zuen eta 17.000 ikuslerenzako tokia bazela estimatzen da. Behe lerroetan erromatar hiritartasuna zutenak esertzen ziren eta goiko solairuetan esklabuak, pobreak eta emakumeak. Borrokaleku ezezik antzoki funtzioa ere izan zuen.
Barbaroek Lutezia harpilatu zuten k.o. 280 urtean eta anfiteatroaren egituretako harriak erabili ziren Île de la Cité-ren inguruko babes egituran indartzeko. Hurrengo urteetan hilerri bihurtu zen eta 1210 urtean eraikitako Filipe II.aren harresiak estali zuen.
Auzoak Les Arènes izena hartu zuen baina anfiteatroa izan zenik ere ahaztu egin zen, harik eta 1860 hamarkadan tranbia bat eraikitzeko lur saila erosi eta Théodore Vaquer-ek aurkitu zuen arte. Victor Hugo eta garaiko beste intelektual batzuek Société des Amis des Arènes elkartea sortu zuten anfiteatroa babestu eta indusketa arkeologikoak sustatzeko. 1883an Filles de Jésus-Christ komentua eraitsi zen eta anfiteatroaren heren bat inguru azaleratu zen. Udalak berrizte programa bat ezarri zuen eta 1896an enparantza publiko bihurtu zuen.

## Informazio praktikoa

* Helbidea: 49 Rue Monge, 75005 Paris, Frantzia
* Geltokiak:
** Place Monge
** Jussieu

## Kanpo estekak

* Datuak: Q641548
* Multimedia: Arènes de Lutèce / Q641548
# Arévalo

    Artikulu hau udalerriari buruzkoa da; umorista gaitzat duena beste hau da: «Arévalo (umorista)»
Arévalo Ávilako udalerria da, Arévalo eskualdean dagoena.
2009ko urtarrilaren 1eko erroldaren arabera 8.074 biztanle zituen.

## Klima

Datu klimatikoak :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura (ºC) | 3.0 | 4.8 | 6.3 | 8.1 | 11.9 | 17.0 | 20.7 | 20.3 | 17.4 | 11.4 | 6.7 | 4.1 | 11.0 |
| Pilatutako prezipitazioa (mm) | 36.2 | 31.6 | 25.9 | 40.6 | 49.7 | 34.5 | 21.4 | 16.1 | 27.1 | 46.1 | 45.9 | 37.6 | 412.6 |
| Iturria: Espainiako Ministerioa. ||||||||||||||

## Demografia

    Iturria: INE, 1857-2011

## Ikus, gainera

* Ávilako udalerrien zerrenda

## Erreferentziak

* ↑ Programa SIGA. Promedios climáticos en la estación 2459 de Rapariegos. .
* ↑ Programa SIGA. Promedios climáticos en la estación 2514I de Villanueva del Aceral. .

## Kanpo estekak

* (Gaztelaniaz) Udalaren webgunea.
* Datuak: Q476793
* Multimedia: Arévalo / Q476793
# Arén-Areny de Noguera

Arén edo Areny de Noguera izen ofiziala Arén-Areny de Noguera, katalanezkoa Areny de Noguera, gaztelaniazkoa Arén) Huescako udalerria da, Aragoiko erkidego autonomoan. Nobera Ribagorzana ibaiaren ibarrean dago eta Ribagorza eskualdearen parte da. Bertako biztanleria historikoki eta gaur egun elebiduna da katalana eta gaztelania erabiliz.

## Demografia

Garapen demografikoa :
| 1842 | 1857 | 1860 | 1877 | 1887 | 1897 | 1900 | 1910 | 1920 |
| 1.055 | 1.596 | 1.519 | 1.215 | 1.292 | 1.176 | 1.232 | 1.179 | 1.099 |
| 1930 | 1940 | 1950 | 1960 | 1970 | 1981 | 1991 | 2001 | 2005 |
| 1.102 | 1.009 | 928 | 848 | 1.209 | 504 | 439 | 366 | 353 |

## Ikus, gainera

* Huescako udalerrien zerrenda

## Erreferentziak

* ↑ Ley 12/2002 de creación de la Comarca de Ribagorza

## Kanpo estekak

* Datuak: Q719174
* Multimedia: Arén / Q719174
# Arènes–Los Pontòts geltokia

Arènes–Los Pontòts Lapurdiko autobus geltoki bat da, Baiona udalerriko Arènes auzoan kokatuta dagoena.
Geltokia 2019ko irailaren 2an ireki zen.

## Sarbideak

* Txekiar Legioaren hiribidea, 85

## Historia

Geltokia 2019ko irailaren 2an ireki zen jendearentzat, Tram'Busaren T1 linearen trazatuaren zati gisa.
Lehenago "Les Pontots" bezala ezagutzen zen.

## Zerbitzuak
### Hiriko autobusa

iea  32. linea (Txik Txak)ANGELUAmodio Ganbera 34 38  • Marinella 38  • Laborde itturria • Hareak 34  • Pinuak • Aduanak 34  • Santa Ana • Ateak • Piñada • Compagnons • Bistaeder • Maharin • Zigalak 36  • Fine 36 38  • Paul Gougeard • Akaziak 36  • Lamuli • Moussou • Tivoli • HardoiBAIONAArènes–Los Pontòts T1  • Arènes • Kaputxinoak • Tribunal • Paulmy 3 4 52  • Euskaldunen plaza T1 T2 3 11 12 13 14 4 6 38 50 52 N2 N3  XL'R   7   26   • Baionako herriko etxea T1 T2 4 6 50 A1 N1 N2  • Garita–Museoak T1 T2 4 6 50 N1 N2  • Alsazia–Lorrena 4 N2  XL'R   26   • Jules Ferry 4 N2  • Burbaki • Jean Jaurès 4  • Gustave Eiffel • Tilole • Gomez • Chalibardon • Euskaldun Handia • San Frederiko • Fortuna • Trouillet • Baiona Atturri • Hameau • Arrousets • Pineda • Séqué • Ehpad • Cazenave • Enrike Nafarroakoa • Deyris • Baionako Gainak T1 54 :

## Erreferentziak

* ↑ (Frantsesez) «Baionaldea: Tram'Busa laster jarriko da martxan» France Bleu 2019-08-05 (Noiz kontsultatua: 2021-03-21).
* ↑ Chronoplus. (2019-03-18). Chronoplus sareko mapa. .

## Ikus, gainera

* Txik Txak
* 1. linea

## Kanpo estekak

* Txik Txak sareko webgune ofiziala
* Datuak: Q89894585
iea  Tram'Busa :
# Arévalo (umorista)

Francisco Rodríguez Iglesias, ezizen artistikoz Arévalo (1947ko irailaren 2a, Madril – 2024ko urtarrilaren 3a, Valentzia), espainiar umorista eta aktorea zen. Txisteak hitz totelka kontatu eta itxuraz inozoa edo xaloa dirudien umoristaren izaeraren papera antzezteagatik ezaguna egin zen; haren txisteen gai nagusiak "kinkunak eta maritxuak" izaten ziren.
Valentzia Erkidegoko Catarroja udalerrian hazia, ikuskizunen munduan lehen urratsak El Bombero Toreroarekin batera eman zituen.
1983tik aurrera Un, dos, tres... responda otra vez telebista lehiaketan ohiko agerpenak egiten hasi zenean, sekulako ospea bereganatu zuen.
Film, ikuskizun eta antzezlan ugaritan ere antzeztu izan zuen, nagusiki komedietan.

## Filmografia
### Zinema

| Urtea | Filma | Pertsonaia | Zuzendaria |
| 1981 | Su majestad la risa | | Ricardo Gascón |
| 1982 | Un rolls para Hipólito | Maiordomo berria | Juan Bosch |
| 1983 | El currante | Rigoberto | Mariano Ozores |
| 1983 | Agítese antes de usarla | On Tarsicio | Mariano Ozores |
| 1984 | El pan debajo del brazo | Paco | Mariano Ozores |
| 1985 | El recomendado | Velasco | Mariano Ozores |
| 1985 | Cuatro mujeres y un lío | Alarico Carrasco | Mariano Ozores |
| 1989 | Los obsexos | Alejo | Mariano Ozores |
| 1989 | Canción triste de... | Vecino | Antonio Ozores eta José Truchado |
| 1998 | Papá Piquillo | Terrazako zerbitzaria | Álvaro Sáenz de Heredia |
| 2000 | ¡Ja me maaten...! | Jeque árabe | Juan Muñoz |
| 2003 | El oro de Moscú | Taxilaria | Jesús Bonilla |
| 2006 | Isi & Disi, alto voltaje | Pitu | Miguel Ángel Lamata |
| 2007 | Ekipo Ja | Tío Matías | Juan Muñoz |

### Telesailak

| Urtea | Telesaila | Katea | Pertsonaia | Oharrak |
| 1996 - 1997 | Éste es mi barrio | Antena 3 | Remi | 10 atal |
| 2000 | Manos a la obra | Antena 3 | Arévalo | atal 1 |
| 2000 | El botones Sacarino | La 1 | Arévalo | atal 1 |
| 2000 - 2003 | Paraíso | La 1 | Arturo | 2 atal |
| 2008 | Flor de mayo | Canal Nou | Dimoni | telefilma |

### Telesaioak

| Urtea | Saioa | Katea | Pertsonaia |
| 1983-1988 1991-1993 1993-1994 2004 | Un, dos, tres... responda otra vez | La 1 | Umorista |
| 1990 | Verano 90 | Canal Sur | Umorista |
| 1993 | Querida Concha | Telecinco | Gonbidatua |
| 1995 | Esto es espectáculo | La 1 | Umorista |
| 1997 | Risas y estrellas | La 1 | Umorista |
| 1997 | Pásalo bien y no mires con quién | Antena 3 | Umorista |
| 1997 - 1999 | Arévalo y Cía | Antena 3 | Gonbidatua |
| 2016 | En la tuya o en la mía | La 1 | Gonbidatua |
| 2016 | Hazte un selfi | Cuatro | Gonbidatua |

## Kanpo estekak

* IMDBko fitxa irakurgai (Ingelesez)
* Datuak: Q5707640
* Multimedia: Arévalo (humorist) / Q5707640
# Arènes

Arènes Lapurdiko Baiona hiriburuko auzoa da. Izena Baionako zezen plazari zor dio (Arènes de Bayonne), haren inguruan hedatu delarik. Mugak honako hauek ditu: iparraldean Balichon eta Atturri ibaia, mendebaldean Forum industrialdea, hegoaldean Lachepaillet auzoa eta ekialdean Baiona Handia eta Baionako harresiak.
Lachepaillet auzoarekin batera Baiona Berria (Nouveau Bayonne) deritzon eremua osatzen du, Atturri ibaiaren hegoaldeko ertzean Baiona Handia eta Baiona Ttipia ondoren hiriburua lehenbizikoz eremu horretara zabaldu baitzen.

## Eraikinak

* Baionako zezen plaza

## Kanpo estekak

* Datuak: Q23001453
# Antropomorfismo

Antropomorfismo terminoa (grekeratik datorren antropo aurrizkitik, gizaki esan nahi duena) giza-itxura eta portaera errepikatu, simulatu, irudikatu edo oinarritzat duten objektuen propietatea da. Antropomorfismoz egindako objektuak antropomorfikoak direla esaten da. Horrela, antropomorfikoak izaten dira panpinak, artelan batean Jainkoa giza itxurarekin agertzen duten irudiak edo gizakiaren mugimenduak eta portaera simulatzen dituzten robotak.

## Kanpo estekak

* Datuak: Q132987
* Multimedia: Anthropomorphism / Q132987
# Antropometria

Antropometria giza gorputzaren neurri eta proportzioak aztertzen dituen antropologiaren adarra. Antzinatik sortu zitzaien zientzialariei giza gorputzaren neurriak eta haien arteko proportzioak ezagutzeko grina. Klasiko bilakatu diren proportzioak ere finkatu ziren, baina horiekiko desberdintasun handiak ageri dira arrazaren, pertsonaren eta batez ere, adinaren arabera, eta gaur egun jakina da neurrian eragin handia duela inguruneak. Dena dela, neurtu beharrekoa aldatzen bada ere, kasu batean eta beste batean erabiltzen den teknikak berdina behar du izan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q6656244
* Multimedia: Anthropometry / Q6656244
# Antroponimia

Antroponimia pertsonen izen propioen jatorria eta haien esanahiak aztertzen dituen onomastikaren atala da. Euskaltzaindiak, antroponimia izenburupeko bi pertsona-izen zerrenda argitaratuta dauzka:
   * Euskal Herritik kanpoko pertsona-izenak.
   * Euskal Herriko pertsona-izenak.
Euskaltzaindiak, Euskal Herriko pertsona izenen lehen zerrendetan, mutilen eta nesken pertsona izenak bereizi zituen. Horrek polemika ekarri zuen, pertsona batzuek genero bereizketarik gabeko izenak egon bazeudela erakutsi zutelako, eta batzuen ustez, are gehiago egon behar zutela defendatzen zutelako.
Euskaltzaindiak 2019ko ekainean, genero bereizketarik gabeko pertsona izenen lehen zerrenda argitaratu zuen.

## Erreferentziak

* ↑ «Izenak - EODA» www.euskaltzaindia.eus (Noiz kontsultatua: 2019-06-14).
* ↑ «Pertsona-izenak» www.euskaltzaindia.eus (Noiz kontsultatua: 2019-06-14).
* ↑ Euskaltzaindia. Onomastika. Pertsonen izen zerrendak.
* ↑ Jaka Irizar, Aiora. (2013-12-20). «Euskal pertsona izenen generoaz» 31 eskutik (Noiz kontsultatua: 2019-06-14).
* ↑ López, Axier. «Euskaltzaindiak zakila arazo linguistiko bilakatu zuenekoa» Argia (Noiz kontsultatua: 2019-06-14).
* ↑ Iturralde Sarasola, Asier. «Badira izen mistoak Euskaltzaindiaren zerrendetan» Argia (Noiz kontsultatua: 2019-06-14).
* ↑ «"Genero-markarik gabeko izenen aldeko apustua egiten dute askok"» Argia (via Hiruka.eus) (Noiz kontsultatua: 2019-06-14).
* ↑ Fernández Casete, June. «Euskararen erabilera inklusiboa» UPV/EHUko Berdintasunerako Zuzendaritza eta Pikara Magazine (Noiz kontsultatua: 2019-06-14).
* ↑ «Euskaltzaindiak genero markarik ez duten izen batzuk onartu ditu lehen aldiz» Argia (Noiz kontsultatua: 2019-06-14).
* ↑ «Euskaltzaindiak 500 pertsona izen neutro erantsi dizkio izendegiari» www.eitb.eus (Noiz kontsultatua: 2019-06-14).
* ↑ Goikoetxea, Garikoitz. «Irizpidea aldatu du Euskaltzaindiak, eta izen neutroak onartzen hasi da» Berria (Noiz kontsultatua: 2019-06-14).

## Ikus, gainera

* Toponimia
* Onomastika

## Kanpo estekak

* Datuak: Q1973833
# Antroposofia

Antroposofia XX mendearen hasieran Rudolf Steiner pedagogoak sortu zuen pentsamendu eta espiritualtasun korronte bat da. Korronte honen helburua espirituaren fenomenoak zehaztasun guztiekin aztertzeko zientzia bat sortzea da; zientzia hori mundu fisikoa aztertzen duen zientziaren parekoa izango litzateke. Dena dela zientzia terminoa antroposofiari aplikatuta nahiko eztabaidatua izan da eta sektore tradizionalek ez dute inolaz ere onartzen. Orokorrean, bestetik, hitz horrekin Steinerrek utzitako obra guztia izendatu egiten du.
Antroposofiaren oinarriak diziplina eta zientzia desberdinetan aplikatu egin dira, esaterako, pedagogian (Waldorf hezkuntza), nekazaritzan (nekazaritza biodinamikoa) eta medikuntza antroposofikoan.

## Hitzaren jatorria

Antroposofia literalki gizakiaren jakinduria esan nahi du. Hitz hau ez da Steinerrek asmatutako neologismoa, tradizioa duen hitza baizik. Aurkitu ditugun lehenengo aztarnak XVI. mendeko egile anonimo baten liburuan topatu ditugu. 1650an Thomas Vaughan izeneko idazleak Antroposophia Magica liburua sortu zuen. Ondoren, beste idazle eta pentsalariek erabili izan dute: Troxlerrek (1780-1866) 1806an, Immanuel Hermann von Fichtek 1856an, Gideon Spickerrek (1872-1920) 1872an, Robert Zimmermannek (1824-1898) Vienako filosofoa 1882an.

## Ondarea

* Ondare intelektuala
Bereziki elementu hauek osatzen dute: saio filosofikoak, saio espiritualak eta itzaldien bildumak. Intelektuala ondarearen bolumen nagusia da hau, 300 liburuko baino gehiago baitira.
* Ondare artistikoa
Literaturaren ikuspuntutik Steinerrek poesía eta antzerkia landu zituen, bata zein bestea eduki espiritualak zabaltzeko asmoarekin.
* Ondare diziplinarra
Antroposofiaren ondorioz sortutako diziplina guztietako lanak biltzen du atal honek.

## Goetheanuma

Izen horrekin Dornach herrian, Basilea inguruan, eraikitako eraikuntza ezagutzen da. Bertan Rudolf Steinerrek sortutako Antroposofia Unibertsalaren Elkartea dago. Eraikuntzaren izena Johann Wolfgang von Goethe idazlearen omenaldia da. Gotheanum horretan Faustoren antzezpenak eskaintzen dira eta baita ere kontzertuak eta euritmiaren espektakuluak. Helburu horrekin eraikinaren barruan antzoki handi bat dago. Leku berean urtero elkartearen mundu batzarrak egiten dira. Goetheanum barruan ere liburutegi handi bat eta biltzeko gela desberdinak daude.

## Erreferentziak

* ↑ http://www.casasteiner.com.ar/antroposofia
* ↑ www.casasteinermedicina..com.ar/htm
* ↑ http://www.goetheanum.org/

## Kanpo estekak

* (Alemanez) Goetheanumen web ofiziala.
* (Gaztelaniaz) Goetheanum espainieraz.]
* Datuak: Q184719
* Multimedia: Anthroposophy / Q184719
# Alan Parker

Sir Alan William Parker (Islington, 1944ko otsailaren 14a - Londres, 2020ko uztailaren 31) Ingalaterrako zinema zuzendaria, ekoizlea, gidoigilea eta aktorea izan zen. Britania Handiko zein Hollywoodeko industrietan aritu zen.
1960 eta 1970eko hamarkadetan publizitate agentzietan egin zuen lan Alan Parkerrek. Zinemagintzan 1971n hasi zen, David Puttnamen Melody filmaren gidoia idatzi zuenean. Zuzentzeari 1974an ekin zion.
Alabaina, berak zuzendutako film nagusiak (Oscar sarirako izendapenak jaso baitzituen) 1978ko Midnight Express eta 1988ko Mississippi Burning dira.
Beste lanen artean "Angela's Ashes" dugu, besteak beste.

## Filmografia

* Melody (1971)
* Our Cissy (1974)
* Footsteps (1974)
* The Evacuees (1975) (TB)
* Bugsy Malone (1976)
* Midnight Express (1978)
* Fame (1980)
* Shoot the Moon (1982)
* Pink Floyd The Wall (1982)
* Birdy (1984)
* Angel Heart (1987)
* Mississippi Burning (1988)
* Come See the Paradise (1990)
* The Commitments (1991)
* The Road to Wellville (1994)
* Evita (1996)
* Angela's Ashes (1999)
* The Life of David Gale (2003)

## Kanpo estekak

* Alan Parker zuzendariarn IMDBko fitxa irakurgai (Ingelesez)
* Datuak: Q271284
* Multimedia: Alan Parker / Q271284
# Alan Perez

Alan Perez Lezaun (Zurukuain, Nafarroa, 1982ko uztailaren 15a - ), 2004an txirrindularitza profesionalean debutatu zuen Orbea taldearekin. 2012ko deboraldiaren amaieran erretiratu zen. Roberto Lezaun txirrindulari ohiaren iloba da.
2008ko Italiako Giroan parte hartu zuen. Seigarren etapan ihesaldi batean egon zen Matteo Priamorekin batera, baina italiarrak azken metroetan aurrea hartu zion Alani eta nafarra bigarren amaitu zen, egun batzuk geroago, 18. etapan, berriro ihes egin ondoren, zortzigarren sailkatu zen. Giro horretan 72. amaitu zuen sailkapen nagusian.
Alanek 2009an parte hartu zuen bere lehen Frantziako Tourrean. 2010ean berriz parte hartu zuen, eta lehen etapan ihesaldi batean sartu zen.

## Palmaresa

2000
* 2. Iruñeko Itzulian
2001
* 2. Antzuola Sarian
2003
* 3. Sollube Zirkuituan
2004
* Nafarroako Itzuliko etapa bat
* Sollube Zirkuitua
* 3. Dorletako Ama Sarian
* 4. Espainiako erlojupeko txirrindularitza txapelketan (23 urtez azpiko mailan)

## Sailkapen orokorra Itzuli Handietan

| Itzulia | 2005 | 2006 | 2007 | 2008 | 2009 | 2010 | 2011 | 2012 |
| Italiako Giroa | — | — | — | 72. | — | — | — | — |
| Frantziako Tourra | — | — | — | — | KON | 129. | 94. | — |
| Espainiako Vuelta | — | — | 94. | 69. | 92. | — | — | — |
—: Ez zuen parte hartu KON: Kontrolez kanpo

## Taldeak

| Urtea | Taldea |
| 2004 – 2005 | Orbea |
| 2006 – 2012 | Euskaltel-Euskadi |

## Erreferentziak

* ↑ 2008ko Giroko 6. etapako sailkapena

## Kanpo estekak

Alan Perez - ProCyclingStats
* Datuak: Q722457
* Multimedia: Alan Pérez / Q722457
# Alan Rickman

Alan Sidney Patrick Rickman (Acton, Londres, 1946ko otsailaren 21a - Londres, 2016ko urtarrilaren 14a) aktore eta zinema zuzendari britainiarra izan zen.
Rickman Londresen jaio zen, eta zinemarako jauzia egin aurretik oholtza gainean aritu zen zenbait urtez. Hain zuzen ere, Christopher Hamptonen aginduetara Les Liaisons Dangereuses antzezlanean egindako lanak aktore ospetsu bihurtu zuten 1980ko hamarkadaren erdialdean.

## Filmografia

* 2016: Alice Through the Looking Glass (Absolem harraren ahotsa)
* 2015: Eye in the Sky
* 2014: A Little Chaos
* 2013: The Butler
* 2013: A Promise
* 2013: CBGB
* 2012: Gambit
* 2011: Harry Potter and the Deathly Hallows – Part 2
* 2010: Harry Potter and the Deathly Hallows – Part 1
* 2010: The Song of Lunch
* 2010: Alice in Wonderland (Absolem harraren ahotsa)
* 2009: Harry Potter and the Half-Blood Prince
* 2008: Bottle Shock
* 2007: Sweeney Todd: The Demon Barber of Fleet Street
* 2007: Harry Potter and the Order of the Phoenix
* 2007: Nobel Son
* 2006: Perfume: The Story of a Murderer
* 2006: Snow Cake
* 2005: Harry Potter and the Goblet of Fire
* 2005: The Hitchhiker's Guide to the Galaxy (ahotsa)
* 2004: Harry Potter and the Prisoner of Azkaban
* 2004: Something the Lord Made
* 2003: Love Actually
* 2002: Harry Potter and the Chamber of Secrets
* 2001: Harry Potter and the Philosopher's Stone
* 2001: Éxito por los pelos
* 2000: ¡Socorro, soy un pez! (Joeren ahotsa)
* 2000: Play
* 1999: Galaxy Quest
* 1999: Dogma
* 1998: Judas Kiss
* 1998: La isla de la niebla
* 1997: The Winter Guest
* 1996: Michael Collins
* 1996: Rasputín
* 1995: Sense and Sensibility
* 1995: Lumière and Company
* 1995: An Awfully Big Adventure
* 1994: Mesmer
* 1992: Ciudadano Bob Roberts
* 1991: Closet Land
* 1991: Robin Hood: Prince of Thieves
* 1991: Close My Eyes
* 1990: Truly, Madly, Deeply
* 1990: Quigley Down Under
* 1989: The January Man
* 1988: Die Hard
* 1982: The Barchester Chronicles
* 1978: Romeo y Julieta

## Erreferentziak

* ↑ «Alan Rickman aktore ingelesa hil da» Berria 2016-1-14.

## Kanpo estekak

* Alan Rickmanen IMDBko fitxa ikusgai (Ingelesez)
* Datuak: Q106481
* Multimedia: Alan Rickman / Q106481